ശമ്ബള പരിഷ്കരണം നടപ്പിലാക്കണം സര്ക്കാര് മെഡിക്കല് കോളേജ് അധ്യാപകര് ഒമ്ബത് മുതല് സമരത്തിന് ശമ്ബള പരിഷ്കരണം നടപ്പാക്കുന്നതിലെ അലംഭാവത്തില് പ്രതിക്ഷേധിച്ച് സര്ക്കാര് മെഡിക്കല് കോളേജ് അധ്യാപകര് ഈ മാസം ഒമ്ബത് മുതല് സമരത്തിലേക്ക്. ഇതിന്റെ ഭാഗമായി ചൊവ്വാഴ്ച എല്ലാ സര്ക്കാര് മെഡിക്കല് കോളേജുകളിലെയും പ്രിന്സിപ്പല് ഓഫീസിലേക്ക് പ്രതിഷേധജാഥയും ഓഫിസിനുമുന്പില് ധര്ണയും നടത്തുമെന്ന് കെജിഎംസിടിഎ അറിയിച്ചു. രോഗി പരിചരണത്തെ ബാധിക്കാത്ത തരത്തില്, കൊവിഡ് പ്രോട്ടോകോള് പാലിച്ചാണ് പ്രതിഷേധം നടത്തുക. മെഡിക്കല് കോളേജിലെ വിവിധതലങ്ങളിലുള്ള ഡോക്ടര്മാരുടെ ന്യായമായ ആവശ്യങ്ങള് നേടിയെടുക്കുന്നത് വരെയും അന്നുമുതല് ആരംഭിക്കുന്ന പ്രത്യക്ഷസമരത്തിലൂടെ പ്രക്ഷോഭപരിപാടികളുമായി മുന്നോട്ടുപോകാനാണ് തീരുമാനമെന്നും സംഘടന അറിയിച്ചു. കേരളത്തിലെ സര്ക്കാര് മെഡിക്കല് കോളേജുകളിലെ അധ്യാപകരുടെ 2016 ല് നടക്കേണ്ടിയിരുന്ന ശമ്ബളപരിഷ്കരണം ഏറെ പ്രക്ഷോഭങ്ങള്ക്കൊടുവില് 4 വര്ഷം വൈകി 2020ല് മാത്രമാണ് ലഭ്യമായത്. ശമ്ബളപരിഷ്കരണ ഉത്തരവ് കഴിഞ്ഞവര്ഷം സെപ്റ്റംബര് മാസത്തില് പുറത്തിറങ്ങിയെങ്കിലും ഇതുവരെയും ബഹുഭൂരിഭാഗം മെഡിക്കല് കോളേജ് അധ്യാപകര്ക്കും പുതുക്കിയ ശമ്ബളം അനുസരിച്ചുള്ള പേ സ്ലിപ് പോലും നല്കിയിട്ടില്ല. കൂടാതെ പരിഷ്കരണത്തില് വന്നിട്ടുള്ള വിവിധതലത്തിലുള്ള അപാകതകള് ചൂണ്ടിക്കാണിച്ചിട്ടും അതൊന്നും ഇതുവരെയും പരിഹരിക്കാന് സര്ക്കാര് തയ്യാറായിട്ടില്ല. മെഡിക്കല് കോളേജ് ഡോക്ടര്മാരോട് സര്ക്കാര് കാണിക്കുന്ന വഞ്ചനയാണിതെന്നുതന്നെയാണ് കെജിഎംസിടിഎയുടെ അഭിപ്രായം. ഉത്തരവിറങ്ങി ഒരു വര്ഷം തന്നെ പിന്നിട്ടിട്ടും സര്ക്കാരിന്റെ ഭാഗത്തുനിന്നുമുള്ള ഇത്തരം അവഗണനാപരമായ സമീപനത്തിനെതിരെ പ്രതിഷേധിച്ചുകൊണ്ടാണ് തങ്ങള് സമരത്തിലിറങ്ങേണ്ടി വരുന്നതെന്ന് കെജിഎംസിറ്റിഎ പറഞ്ഞു. കേരളത്തിലെ സര്ക്കാര് മെഡിക്കല് കോളേജ് അധ്യാപകര് ഈ വരുന്ന ശമ്ബള പരിഷ്കരണവുമായി ബന്ധപ്പെട്ടതും എന്ട്രി കേഡറിലുള്ള യുവഡോക്ടര്മാരെ പ്രതികൂലമായി ബാധിക്കുന്നതുമായ അപാകതകള് പരിഹരിക്കുക എന്ന പ്രധാന ആവശ്യത്തിനൊപ്പം സ്ഥാനക്കയറ്റവും സ്ഥലംമാറ്റവുമായി ബന്ധപ്പെട്ട വിവിധ ആവശ്യങ്ങള്ക്കും എത്രയും വേഗം പരിഹാരം കാണണമെന്നുമാണ് സംഘടനയുടെ ആവശ്യം. സംഘടന മുന്നോട്ടുവെയ്ക്കുന്ന ആവശ്യങ്ങള് എന്ട്രി കേഡറില് വന്നിട്ടുള്ള ശമ്ബള സ്കെയിലിലെ അപാകതകള് പരിഹരിക്കുക. അസിസ്റ്റന്റ് പ്രൊഫെസ്സറില് നിന്നും അസ്സോസിയേറ്റ് പ്രൊഫെസ്സര് ആയുള്ള സ്ഥാനക്കയറ്റത്തിന് ഇപ്പോള് നടപ്പാക്കിയ ദീര്ഘിപ്പിച്ച കാലയളവ് പുനഃക്രമീകരിക്കുക. മെഡിക്കല് കോളേജ് ഡോക്ടര്മാരെ നിലവിലുള്ള മെഡിക്കല് കോളേജില് നിന്നും പുതുതായി തുടങ്ങുന്ന മെഡിക്കല് കോളേജുകളിലേക്ക് ക്രമവിരുദ്ധമായി മാറ്റരുത്. സ്ഥാനക്കയറ്റുമായി ബന്ധപ്പെട്ട് യൂ.ജി.സി നിബന്ധനകളില് വന്നുപോയിട്ടുള്ള അപാകതകള് പരിഹരിക്കുക. എല്ലാ അദ്ധ്യാപകര്ക്കും എത്രയും വേഗത്തില് പരിഷ്കരിച്ച ഉത്തരവ് പ്രകാരമുള്ള പേ സ്ലിപ് ലഭ്യമാക്കുക. പുതുക്കിയ ശമ്ബളവും ആനുകൂല്യങ്ങളും ശമ്ബളകുടിശ്ശികയും കാലതാമസമില്ലാതെ വിതരണം ചെയ്യുക. പുതുക്കിയ തോതിലുള്ള ഡി.എ ഉടന് എല്ലാ ഡോക്ടര്മാര്ക്കും ലഭ്യമാക്കുക. പത്തുവര്ഷത്തില് കൂടുതല് സേവനകാലാവധി ഉള്ള പ്രൊഫെസ്സര്മാരുടെകേഡറും CAP യും പേ ലെവല് 15 ലേക്ക് മാറ്റി പുനഃക്രമീകരിക്കുക. അസ്സോസിയേറ്റ് പ്രൊഫസര് അഡിഷണല് പ്രൊഫസര് ആകാനുള്ള കാലാവധി 112016 മുതല് 3 വര്ഷമായി ചുരുക്കണം. ദീര്ഘകാലമായി മുടങ്ങിക്കിടക്കുന്ന സമയബന്ധിത സ്ഥാനക്കയറ്റം ഉടന് നടപ്പിലാക്കുക. റെഗുലര് പ്രോമോഷനുമായി ബന്ധപ്പെട്ട ഡി.പി.സി മീറ്റിങ്ങുകള് കാലതാമസമില്ലാതെ നടത്തുകയും ഒഴിഞ്ഞുകിടക്കുന്ന തസ്തികകളില് നിയമനം നടത്തുകയും ചെയ്യുക. അഡിഷണല് പ്രൊഫസര് ആയ ദിനം മുതല് തന്നെ എല്ലാ അഡിഷണല് പ്രൊഫസര്മാരെയും പ്രൊഫസറായി CAP പുനര് നാമകരണം ചെയ്യണം.